Pinaagi sa ebanghelyo mahimo natong masabtan kining bersikuloha sa usa ka paagi nga dili mapakyas. Si Jesus miingon: Siya nga nakakita kanako nakakita sa Amahan (Juan 14:9). Ang anak ni Maria mao ang larawan sa dili makita nga Dios, ang pagsumbalik-silaw sa Iyang himaya ug kahayag sa kalibutan. Siya ang ilhanan nga gihatag sa Dios alang sa tanang tawo. Iyang natuman ang sukaranan nga tumong sa paglalang: gibuhat sa Dios ang tawo sa iyang kaugalingon nga dagway, diha sa dagway sa Dios iyang gilalang (Genesis 1:27). Hangtud nga walay nangahas miingon: Siya kinsa nakakita kanako nakakita sa Dios, gawas kang Jesus, ang Anak sa Dios, tungod kay Siya usa uban sa Iyang Amahan nga anaa Kaniya (Juan 17:21-24). Gusto Niyang usbon kita sa Iyang kaugalingon nga dagway. Ang atong kakulangan mao ang atong sala, sama sa gisulat ni Pablo: Ang tanan nakasala ug wala makaabot sa himaya sa Dios (Roma 3:23). Buot ni Jesus nga tangtangon ang atong sala ug maglangkob sa atong mga kakulangan (1 Juan 3:1-3). Ang pagpamatuod sa imong kinabuhi usahay mas masulti sa mga Muslim kay sa imong mga pulong.